     
     


														
ބީލަން ފޮތް
ޕްރޮޖެކްޓްގެ ނަން: 2027 ވަނަ އަހަރު ދިގުރަށު ސްކޫލުގެ ސެކިޔުރިޓީ އައުޓްސޯސް ކުރުން. 	ޕްރޮޖެކްޓްގެ ނަންބަރު: GS160-2026-PR-01 	GS160/IUL/PR-001/2026 އިޢުލާނު ނަންބަރު: 	
     


	
ދިގުރަށް ސްކޫލް	އދ. ދިގުރަށް، ދިވެހިރާއްޖެ




	ސެކްޝަން 1 

	ބީލަން ޝީޓް

	



	

	ބީލަމާއި ގުޅޭ ރިފަރެންސްތައް
	ރިފަރެންސް ނަންބަރު

	މަސައްކަތުގެ ނަން: 2027 ވަނަ އަހަރު ދިގުރަށު ސްކޫލުގެ ސެކިޔުރިޓީ އައުޓްސޯސް ކުރުން.
އިޢުލާން ނަންބަރު: GS160/IUL/PR-001/2026
އިޢުލާން ކުރި ތާރީޚް: 20 އޮކްޓޫބަރ 2026
	1.1

	ބީލަން ހުށަހެޅުމަށް ރަޖިސްޓްރީކުރުން: 26 އޮކްޓޫބަރ 2026 ގެ ނިޔަލަށް.
އެޑްރެސް: https://forms.gle/5xth7vFfREbpTobL6 
	8.1

	ޕްރީ ބިޑް މީޓިންގ އޮންނާނެ ތަނާއި ތާރީޚް: 
ތަން: ދިގުރަށު ސްކޫލް ގެ އޭ.ވީ ރޫމް 
ތާރީޚް: 27 އޮކްޓޫބަރ 2026 
ދުވަސް: އަންގާރަ
ގަޑި: މެންދުރުފަހު 13:00 
	9.1

	މަޢުލޫމާތު ސާފުކުރުމަށް ލިޔުންތައް ފޮނުވަންވީ އެޑްރެސް:
ނަން: ދިގުރަށު ސްކޫލް   
އޮފީސް: ދިގުރަށު ސްކޫލް   
ގުޅޭނެ ނަންބަރު: 6680841 / 9788071
އީމެއިލް އެޑްރެސް: admin@dhigurahschool.edu.mv   
	9.2

	އަގު ހުށަހަޅަންވީ ގޮތް: ބީލަންފޮތުގައި ބަޔާން ކޮށްފައިވާ ގޮތަށް. 
	13.1

	ބީލަން ހުށަހަޅަންވީ ސުންގަޑި
ތަން: ދިގުރަށު ސްކޫލްގެ އޭ.ވީ ރޫމް 
ތާރީޚް: 29 އޮކްޓޫބަރ 2026 
ދުވަސް: ބުރާސްފަތި
ގަޑި: މެންދުރު ފަހު 13:30
	18.1

	ބީލަން ހުޅުވުން
ތަން: ދިގުރަށު ސްކޫލްގެ އޭ.ވީ ރޫމް 
ތާރީޚް: 29 އޮކްޓޫބަރ 2026
ދުވަސް: ބުރާސްފަތި
ގަޑި: މެންދުރު ފަހު 13:30
	20.1

	ބީލަންތައް ވަޒަންކުރާނެ މިންގަނޑު ޖަދުވަލު 6 ގައި އެވަނީއެވެ.
	24.1

	ބިޑް ސެކިއުރިޓީގެ ގޮތުގައި ހުށަހަޅަންޖެހޭ އަދަދު: --------
	28.1

	ޕާރފޯމަންސް ސެކިޔުރިޓީ ހުށަހަޅަންޖެހޭ އަދަދު: ހުށަހަޅާ އަގުގެ  ---  
	30.1

	
	







	







	














	ސެކްޝަން 2 - ބީލަށް ހުށަހަޅާ ފަރާތްތަކަށްދެވޭ އިރުޝާދު

	(ހ) ޢާންމު މަޢުލޫމާތު

	1. ބީލަމުގެ ތަޢާރަފު

	1.1. 

	މި ބީލަމަކީ ބީލަން ޝީޓުގައި ބަޔާންކޮށްފައިވާ ޚިދުމަތް ފޯރުކޮށްދޭނެ ފަރާތެއް ހޯދުމަށް ހުޅުވާލެވިފައިވާ ބީލަމެކެވެ. މި ބީލަމުން ހޯދަންބޭނުންވާ ޚިދުމަތުގެ މަޢުލޫމާތު ބީލަން ޝީޓުގައި ބަޔާންކޮށްފައިވާނެއެވެ.

	2. ބީލަމަށް ކުރިމަތިލެވޭނެ ފަރާތްތައް
	2.1. 
	ބީލަން ހުޅުވާލެވިފައިވަނީ، ވިޔަފާރި ރަޖިސްޓުރީ ކުރުމުގެ ޤާނޫނު (ޤާނޫނު ނަންބަރ: 18/2014) ގެ ދަށުން ވިޔަފާރި ރަޖިސްޓުރީ ކުރެވިފައިވާ ތިރީގައި ބަޔާންކުރާ ފަރާތްތަކަށެވެ. 

	
	
	2.1.1 ދިވެހިރާއްޖޭގެ ކުންފުންޏާބެހޭ ޤާނޫނުގެ ދަށުން ރަޖިސްޓުރީ ކުރެވިފައިވާ ކުންފުނިތައް.

	
	
	2.1.2 ޕާޓްނަރޝިޕް ޤާނޫނުގެ ދަށުން ރަޖިސްޓްރީ ކުރެވިފައިވާ ޕާޓްނަރޝިޕްތައް.

	
	
	2.1.3 ކޯޕަރޭޓިވް ސޮސައިޓީގެ ޤާނޫނުގެ ދަށުން ރަޖިސްޓުރީ ކުރެވިފައިވާ ކޯޕަރޭޓިވް ސޮސައިޓީތައް.

	
	
	2.1.4 އަމިއްލަ ފަރުދުންގެ ވިޔަފާރީގެ ޤާނޫނުގެ ދަށުން ރަޖިސްޓުރީ ކުރެވިފައިވާ އަމިއްލަ ފަރުދުންގެ ވިޔަފާރިތައް.

	
	2.2. 
	މިމާއްދާގެ 2.1 ގައި ބަޔާންކުރާ  ފަރާތްތަކުގެ އިތުރުން އެހެން ފަރާތްތަކަކަށް ބީލަމަށް ކުރިމަތިލެވޭނަމަ އެކަން ބީލަން ޝީޓްގައި ބަޔާން ކޮށްފައިވާނެއެވެ.

	3. ބީލަން އޮންނަންވާނެގޮތާއި ބީލަމުގައި ސޮއިކުރުން
	3.1. 
	ބީލަންތައް އޮންނަންވާނީ މި ލިޔުމުގެ އެނެކްސް 1 ގައިވާ، ބީލަން ހުށަހަޅާ ފަރާތްތަކުގެ ޗެކު ލިސްޓުގައިވާ ލިއުންތަކާއި ޑޮކިއުމަންޓުތައް ހިމެނޭގޮތަށް ތަރުތީބުން ބައިންޑު ކުރެވިފައެވެ.

	
	3.2. 
	ބީލަން އޮންނަންވާނީ ދިވެހިބަހުން، ފަސޭހައިން ކިޔަން އެނގޭ ފޮންޓަކުން (ފަރުމާ ފޮންޓް ފަދަ) ޓައިޕު ކުރެވިފައެވެ. ނުވަތަ އަތުން ލިޔާނަމަ ލިޔެފައި ހުންނަންވާނީ ކިޔަން އެނގޭ ފަދަ ގޮތަކަށެވެ. އަދި ބީލަމުގެ ހުރިހާ ޞަފްހާއެއްގައި ބީލަން ހުށަހަޅާ ފަރާތުގެ ނުވަތަ އެފަރާތުން އައްޔަން ކުރާ ފަރާތުގެ ސޮޔާއި ތައްގަނޑު ޖަހާފައި އޮންނަން ވާނެއެވެ. އަދި ބީލަމުގެ ކޮންމެ ޞަފުޙާއެއްގައި ވެސް އެއީ ކިތައް ޞަފުހާގެ ތެރެއިން ކިތައް ވަނަ ޞަފުޙާކަން އެނގޭގޮތަށް ތަރުތީބުން ޞަފުޙާ ނަންބަރު ވެސް ޖަހަންވާނެއެވެ.

	
	3.3. 
	3.3.1 ޕްރައިވެޓް ލިމިޓެޑް ކުންފުނިތަކުން މެނޭޖިންގ ޑިރެކްޓަރ ނޫން އެހެން ފަރާތަކުން ބީލަމުގައި ސޮއިކުރާނަމަ އެ ފަރާތަކަށް ސޮއި ކުރުމުގެ ހުއްދަ ދެއްވާ "ޕަވަރ އޮފް އެޓާރނީ"   ލިބިފައިވާކަން ބަޔާންކުރާ ބޯޑް އޮފް ރޮސޮލިއުޝަނގެ ކޮޕީއެއް ހުށަހަޅަން ވާނެއެވެ. 
3.3.2 ޕާޓްނަރޝިޕްތަކުގެ މެނޭޖިންގ ޕާޓްނަރު ނޫން އެހެން ފަރާތަކުން ބީލަމުގައި ސޮއިކުރާނަމަ އެ ފަރާތަކަށް ސޮއި ކުރުމުގެ ހުއްދަ ލިބިފައިވާކަން ބަޔާންކުރާ "ޕަވަރ އޮފް އެޓާރނީ"ގެ ކޮޕީއެއް ހުށަހަޅަން ވާނެއެވެ.
3.3.2 ކޯޕަރޭޓިވް ސޮސައިޓީތަކުގެ ޗެއަރޕާރސަން ނޫން އެހެން ފަރާތަކުން ބީލަމުގައި ސޮއިކުރާނަމަ އެ ފަރާތަކަށް ސޮއި ކުރުމުގެ ހުއްދަ ދެވިފައިވާކަން ބަޔާންކުރާ "ޕަވަރ އޮފް އެޓާރނީ"ގެ ކޮޕީއެއް ހުށަހަޅަން ވާނެއެވެ.
3.3.4 ފަރުދީ ވިޔަފާރިތަކުގައި ވެރިފަރާތް ނޫން ފަރާތެއް ބީލަމަށް ހުށަހަޅާ ލިޔުންތަކުގައި ސޮއިކުރާނަމަ އެފަރާތަކަށް ސޮއިކުރުމުގެ ހުއްދަ ދެވިފައިވާކަން ބަޔާންކުރާ "ޕަވަރ އޮފް އެޓާރނީ"ގެ ކޮޕީއެއް ހުށަހަޅަން ވާނެއެވެ.

	
	
	3.3.5 ސަރުކާރު ކުންފުނިތަކާއި، ޕަބްލިކް ލިމިޓެޑް ކުންފުނިތަކުން ބީލަމުގެ ލިޔުންތަކުގައި ސޮއިކުރާއިރު، ޒިންމާދާރު ކޮންމެފަރާތަކަށްވެސް ސޮއި ކުރެވިދާނެއެވެ.

	4. ހުށަހެޅޭނެ ބީލަމުގެ އަދަދު
	4.1. 
	ބީލަމަށް ކުރިމަތިލާ ކޮންމެ ފަރާތަކަށް ވެސް ހުށަހެޅޭނީ 1 (އެކެއް) ބީލަމެވެ.  1 (އެކެއް) ބީލަމަށްވުރެ ގިނަ ބީލަން އެއްވެސް ފަރާތަކުން ހުށަހަޅައިފިނަމަ އެފަރާތުން ހުށަހަޅާފައިވާ ހުރިހާ ބީލަމެއް ބާޠިލް ކުރެވޭނެއެވެ.

	5. ބީލަން ތައްޔާރު ކުރުމުގެ އަގު
	5.1. 
	ބީލަން ތައްޔާރުކުރުމަށާއި ބީލަން ހުށަހެޅުމަށް ކުރާ އެންމެހައި ޚަރަދެއް ކުރާނީ އެބީލަމެއް ހުށަހަޅާ ފަރާތަކުންނެވެ. މިކަމަށް ހިނގާ އެއްވެސް ޚަރަދަކަށް ބީލަމަށް ހުޅުވާލި ފަރާތުން ޒިންމާއެއް ނުނަގާނެއެވެ.

	6. އެހެނިހެން އުޞޫލްތައް
	6.1. 
	ބީލަން ހުށަހަޅާ ފަރާތަކީ، މިނިސްޓްރީ އޮފް އެޑިޔުކޭޝަނާއި، މިނިސްޓްރީގެ ދަށުން ހިނގަމުންދާ އެއްވެސް އިދާރާއެއްގެ ވެރިއެއް ނުވަތަ މުވައްޒަފަކާ ތިމާގެކަމުގެ ނުވަތަ ވިޔަފާރީގެ އެއްވެސް ގުޅުމެއް އޮތް ފަރާތެއް ކަމުގައިވާނަމަ ނުވަތަ މި މިނިސްޓްރީގެ ދާއިރާގެ އެއްވެސް އޮފީހެއްގައި ވަޒީފާ އަދާކުރާ ފަރާތެއް ނަމަ އެކަމުގެ ސާފު މަޢުލޫމާތު އެނގޭނެ ލިޔުމެއްގައި ސޮއިކޮށް ހުށަހަޅަންވާނެއެވެ. މިފަދަ ލިޔުމެއް ހުށަނާޅާ ހުއްޓާ އެކަން އެނގިއްޖެނަމަ އިތުރު އެންގުމަކާ ނުލައި އެ ބީލަން ބާޠިލް ކުރެވޭނެއެވެ.

	(ށ) ބީލަމާގުޅޭ ލިޔުންތައް

	7. ބީލަން ފޮތުގައި ހިމެނޭ ބައިތައް
	7.1. 
	ބީލަމާގުޅޭ ލިޔުންތަކުގައި ހިމެނެނީ ތިރީގައިވާ ލިސްޓްގައިވާ ލިޔުންތަކާއި، އިޞްލާޙްތަކެވެ.

	
	
	7.1.1 ބީލަން ޝީޓް (ސެކްޝަން-1)

	
	
	 7.1.2ބީލަން ހުށަހަޅާ ފަރާތްތަކަށް ދެވޭ އިރުޝާދު (ސެކްޝަން-2)

	
	
	7.1.3 އެއްބަސްވުމުގެ ޢާންމު އަދި ޚާއްޞަ މާއްދާތައް (ސެކްޝަން-3)  

	
	
	7.1.4 ޖަދުވަލުތައް (ސެކްޝަން-4)  

	
	
	7.1.5 ކޮންޓްރެކްޓް ޑާޓާ ޝީޓް (ސެކްޝަން-5)  

	
	
	7.1.6 އެއްބަސްވުން (ސެކްޝަން-6)  

	
	
	 7.1.7 މަސައްކަތާބެހޭ މަޢުލޫމާތު (ސެކްޝަން-7)  

	8. ބީލަމުގައި ރަޖިސްޓްރީ ކުރުން
	8.1. 
	އަންދާސީހިސާބު ހުށަހެޅުމަށް އިޢުލާނުގައިވާ މުއްދަތުގެ ތެރޭގައި ބީލަން ޝީޓްގައި ބަޔާންކޮށްފައިވާ ގޮތަށް ރަޖިސްޓްރީ ކުރަންވާނެއެވެ. 

	9. 
	9.1. 
	އަންދާސީ ހިސާބުގައި ރަޖިސްޓްރީ ކުރުމަށް ތިރީގައިވާ މަޢުލޫމާތުތައް ހިމަނުއްވަން ވާނެއެވެ.  
މަޢުލޫމާތު ސާފުކުރާ ފަރާތުގެ ނަން.
ރަޖިސްޓްރީ ނަންބަރު.
އީ-މެއިލް އެޑްރެސް.
ގުޅޭނެ މޯބައިލް ނަންބަރު.

	
	9.2. 
	އަންދާސީހިސާބު ހުށަހެޅޭނީ އިޢުލާނުގައި ރަޖިސްޓަރީ ކުރުމަށް ދެވިފައިވާ މުއްދަތުގެ ތެރޭގައި މިއިދާރާގައި ނަން ނޯޓްކުރެވިފައިވާ ފަރާތްތަކަށެވެ.

	10. ބީލަމާ ގުޅޭގޮތުން މައުލޫމާތު  ސާފުކުރުން
	10.1. 
	މި ބީލަމާއި ގުޅޭ ޕްރީބިޑް މީޓިން އޮންނާނެ ތާރީޚާއި ގަޑި "ބީލަން ޝީޓް" ގައި ބަޔާންކޮށްފައިވާނެއެވެ.

	
	10.2. 
	ބީލަމާ ގުޅޭގޮތުން އިތުރު މަޢުލޫމާތެއް ސާފުކުރައްވަން ބޭނުންފުޅުވާނަމަ ބީލަން ޝީޓްގައިވާ އެޑްރެހަށް ލިޔުމުން ހުށަހެޅުއްވުމުން، އެކަމުގެ މަޢުލޫމާތު ސާފުކޮށްދިނުމަށްފަހު ހުރިހާ ބީލަންވެރިންނަށް ލިޔުމުން ފޮނުވޭނެއެވެ.

	
	10.3. 
	މި ބީލަން ފޮތުގައިވާ މަޢުލޫމާތާއި ގުޅިގެން ނުވަތަ މި ބީލަމާ ގުޅޭގޮތުން އިތުރަށް ސާފުނުވާ ކަމެއް އޮތް ނަމަ އެ ކަމެއްގެ މައުލޫމާތު ހޯދުމަކީ ބީލަން ހުށަހަޅާ ފަރާތުގެ ޒިންމާ އެކެވެ.

	11. ބީލަމަށް ބަދަލު ގެނައުން
	11.1. 
	ބީލަން ހުޅުވުމުގެ މުއްދަތު ހަމަވުމުގެ ކުރިން ބީލަމަށް ކޮންމެހެން ގެންނަންޖެހޭ އިސްލާޙެއް ގެނައުމަށް ފެނިއްޖެ ހިނދެއްގައި، އެ އިސްލާޙެއް (އުނި/އިތުރު) ގެނެވޭނެއެވެ.  

	
	11.2. 
	0.11 ގައިވާ ގޮތަށް ގެނެވޭ އިސްލާޙަކީ ބީލަމުގެ ބައެކެވެ. އަދި އެ އުނިއިތުރު ބީލަމުގެ މަޢުލޫމާތު ސާފުކުރުމަށް ޙާޟިރުވި ފަރާތްތަކަށް އީ-މެއިލް މެދުވެރިކޮށް ފޮނުވަންވާނެއެވެ. ނުވަތަ އެފަރާތަކާ އެލިޔުން ޙަވާލުކުރަންވާނެއެވެ.

	(ނ) ބީލަން ތައްޔާރުކުރުން

	12. ބީލަމުގައި ބޭނުން ކުރެވޭ ބަސް
	12.1. 
	ބީލަން ހުށަހަޅާ ފަރާތުން ބީލަން ތައްޔާރު ކުރަންވާނީ ބީލަމާއިއެކު ދެވިފައިވާ ނަމޫނާއާ އެއްގޮތަށް ދިވެހިބަހުންނެވެ. އަދި ބީލަމާއިއެކު ހުށަހަޅަންޖެހޭ ރިފަރެންސް ލިޔުންތައް އިނގިރޭސި ބަހުން ހުށަހެޅިދާނެއެވެ. 

	13. ބީލަމުގައި ބޭނުން ކުރާ ފައިސާ
	13.1. 
	މި ބީލަމުގައި އަގު ކުރެވިފައި ހުންނަންވާނީ ދިވެހި ރުފިޔާއިންނެވެ. 

	14. އަގު ހުށަހެޅުން
	14.1. 
	ބީލަމަށް ވަކި ގޮތަކަށް އަގު ހުށަހަޅަންޖެހޭނަމަ އެކަން ބީލަން ޝީޓްގައި ބަޔާންކޮށްފައިވާނެއެވެ.

	
	14.2. 
	ޖީ.އެސް.ޓީއަށް ރަޖިސްޓްރީކޮށްފައިވާ ފަރާތެއްނަމަ އަގު ހުށަހަޅަން ވާނީ ޖީ.އެސް.ޓީ ހިމަނައިގެންނެވެ. އަދި ޖީ.އެސް.ޓީއަށް ދައްކާ އަދަދު ވަކިން އެނގެން އޮންނަންވާނެއެވެ.

	15. މުއްދަތު
	15.1. 
	މަސައްކަތް ކޮށްދިނުމަށް މުއްދަތު ހުށަހަޅަން ޖެހޭނީ ބަންދު ދުވަސްތައް ހިމަނައިގެން ދުވަހުގެ އަދަދުންނެވެ.

	
	15.2. 
	މަސައްކަތް ކޮށްދިނުމަށް ހުށަހަޅާ މުއްދަތަކީ އެމަސައްކަތެއް ކުރުމަށް އެކަށީގެންވާ މުއްދަތެއް ކަމުގައި ވާންޖެހޭނެއެވެ.

	16. ބީލަމުގެ މުއްދަތު
	16.1. 
	ބީލަމުގެ މުއްދަތު ހަމަވާ ތާރީޚް އޮންނަންވާނީ ބީލަން ހުށަހަޅާ ތާރީޚުން ފެށިގެން މަދުވެގެން 30 (ތިރީސް) ދުވަހުގެ މުއްދަތަށެވެ.

	17. ބީލަމާއެކު ހުށަހަޅަންޖެހޭ ލިޔުންތައް
	17.1. 
	ބީލަން ހުށަހަޅާއިރު ތިރީގައިވާ މަޢުލޫމާތު އަދި ލިޔުމެއް އަދި ލިޔުންތައް މަދު ނުވަތަ ނެތްނަމަ ޑިސްކޮލިފައި ކުރެވޭނެއެވެ. 

	18. 
	
	[bookmark: _Hlk212713025]16.1.1 ފުރިހަމަ ކޮށްފައިވާ ބީލަން ހުށަހަޅާ ފޯމް (ޖަދުވަލު 2) 

	[bookmark: _Hlk212713137]16.1.6 މޯލްޑިވްސް އިންލަންޑް ރެވެނިއު އޮތޯރިޓީން ދޫކުރާ ޓެކްސް ކްލިއަރެންސް ރިޕޯޓްގެ ކޮޕީ (ދޫކުރިފަހުން 3 މަސް ހަމަނުވާ)

	[bookmark: _Hlk212713619](ހ) ބޭންކް ރިފަރެންސް ލެޓަރ ނުވަތަ ސްޓޭޓްމަންޓްގައިވާ އެކައުންޓްގެ ވެރިފަރާތަކީ ބީލަމުގައި ރަޖިސްޓްރީކޮށްފައިވާ ފަރާތްކަމުގައި ވާންޖެހޭނެއެވެ.

	
	
	[bookmark: _Hlk212713638](ށ) އަމިއްލަ ފަރުދުންގެ ވިޔަފާރީގެ ދަށުން ބީލަން ހުށަހަޅާނަމަ، އެފަރާތުގެ އަމިއްލަ ނަމުގައި ހުޅުވާފައިވާ އެކައުންޓްގެ ބޭންކް ރެފަރެންސް ލެޓަރ ނުވަތަ ސްޓޭޓްމަންޓް ވެސް ގަބޫލުކުރެވޭނެއެވެ.

	[bookmark: _Hlk212713897]16.3.1 ގަވާއިދުން ޕެންޝަން ފައިސާ ދައްކާކަމުގެ ލިޔުމުގެ ކޮޕީ (މުވައްޒަފުންނެތްނަމަ ނެތްކަމަށް ޕެންސަން އޮފީހުންދީފައިވާ ލިޔުން) (ދޫކުރިފަހުން 3 މަސް ހަމަނުވާ). 

	ހުށަހަޅާ ބީލަންތައް ހުންނަންވާނީ ބަންދު ކުރެވިފައިވާ ސިޓީ އުރައިގައި ބީލަން ޝީޓްގައިވާ ގޮތަށް އެޑްރެސް ކުރެވިފައެވެ.

	މި މަސައްކަތަށް ނުވަތަ ޚިދުމަތަށް އެދި ހުށަހަޅާ ބީލަންތައް ހުށަހަޅަންވީ ސުން ގަނޑި ބީލަން ޝީޓްގައި ބަޔާންކޮށްފައިވާނެއެވެ.

	މި މާއްދާގެ 18.1 ގައި ބަޔާން ކުރެވިފައިވާ ތާރީޚަކީ ސަރުކާރު ބަންދު ދުވަހެއްގެ ގޮތުގައި ސަރުކާރުން ހަމަޖައްސައިފިނަމަ ބީލަން ހުށަހަޅަންޖެހޭ އެންމެފަހު ތާރީޚަކަށް ވާނީ ޖެހިގެން އެންމެ އަވަހަށް އަންނަ ރަސްމީ ދުވަހެއްގެ ބީލަން ޝީޓްގައިވާ ގައިވާ ސުންގަޑިއެވެ.

	(ބ) ބީލަން ހުޅުވުމާއި އިވޭލުއޭޓް ކުރުން

	މި މަސައްކަތަށް ހުށަހަޅާ ބީލަންތައް ހުޅުވުމަށް ހަމަޖެހިފައި ވަނީ ބީލަން ހުށަހަޅާ ފަރާތްތަކުގެ ނުވަތަ އެފަރާތުން ބީލަން ހުޅުވުމަށް ހަމަޖެހިފައިވާ ތަނަށް ފޮނުވާ ފަރާތެއްގެ ހާޒިރުގައި ބީލަން ޝީޓްގައިވާ ތާރީޚްގައެވެ.

	ބީލަން ހުޅުވުން އޮންނާނީ ބީލަން ޝީޓްގައި ބަޔާންކޮށްފައިވާ އެޑްރެހުގައެވެ.

	ބީލަން ހުޅުވުމަށް ހަމަޖައްސާފައިވާ ތާރީޚަކީ އެއްވެސް ސަބަބަކާ ހުރެ ސަރުކާރުން ބަންދު ދުވަހެއްގެ ގޮތުގައި ހަމަޖައްސައިފިނަމަ ބީލަން ހުޅުވުން އޮންނާނީ ޖެހިގެން އަންނަ ރަސްމީ ދުވަހުގެ ބީލަން ޝީޓްގައިވާ ސުންގަޑީގައެވެ.

	ޝަރުތު ފުރިހަމަވާ ބީލަންތަކުގެ ހިސާބުކުރުމުގެ މައްސަލައެއް އޮތްނަމަ ތިރީގައި މިވާ ގޮތްތަކުގެ މަތިން އިސްލާޚް ކުރެވޭނެއެވެ.

	[bookmark: _Hlk212714224]ބީލަމުގައިވާ ފައިސާގެ އަދަދާއި ދިވެހި ބަހުން ލިޔެފައިވާ ފައިސާގެ އަދަދު ތަފާތުވާނަމަ، ރަގަޅު އަދަދުކަމުގައި ބަލައިގަނެވޭނީ ދިވެހި ބަހުން ލިޔެފައިވާ ފައިސާ އަދަދެވެ.

	24. ބީލަންތައް ޗެކްކުރުމާއި ބީލަންތަކުގެ ރެންޕޮންސިވްނަސް ކަނޑައެޅުއް
	24.1. 
	[bookmark: _Hlk212714248]ބީލަންތައް އިވެލުއޭޓްކުރުމުގެ ކުރިން ތިރީގައިވާ ކަންކަން ފުރިހަމަވޭތޯ ބެލެވޭނެއެވެ.

	
	
	[bookmark: _Hlk212714323]22.1.1 ބީލަމަށް ޝަރުތު ފުރިހަމަވާ ފަރާތެއްތޯ.

	
	
	[bookmark: _Hlk212714356]22.1.2 ހުށަހަޅަންޖެހޭ ލިޔުންތައް ހުށަހަޅާފައިވާ ފަރާތެއްތޯ.

	
	
	[bookmark: _Hlk212714382]22.1.3 ބީލަމުގައިވާ އުސޫލްތަކަށްބަލައި އެކަށީގެންވާ ބިޑެއްތޯ ކަނޑައެޅުން (ރެންޕޮންސިވްނަސް)

	25. ބީލަންތައް އިވޭލުއޭޓް ކުރުން
	25.1. 
	ހުށަހަޅާ ބީލަންތަކުގެ ތެރެއިން އިވެލުއޭޓް ކުރެވޭނީ 22.1 ގައިވާ ކަންކަން ފުރިހަމަވާ ބީލަންތަކެވެ.

	26. ބީލަން ހަވާލުކުރާނެ ފަރާތް ކަނޑައެޅުން
	26.1. 
	[bookmark: _Hlk212714428]ބީލަން ހަވާލުކުރާނެ ފަރާތެއް ކަނޑައަޅާނީ، ބީލަން ވަޒަންކުރުމަށް ބޭނުން ކުރާނެ މިންގަނޑަށް ބަލައިގެން އެންމެގިނަ މާކްސްލިބޭ ފަރާތަކަށެވެ. 

	27. ބީލަންތައް ކެންސަލްކުރުން
	27.1. 
	އިޢުލާނާ ގުޅިގެން ބީލަން ހުށަހަޅާއިރު ފުރިމަކުރަންޖެހޭ މަޢުލޫމާތާއި ހުށަހަޅަންޖެހޭ ލިޔުންތައް ހުށަހަޅާފައިނުވާ ނަމަ ބީލަންތައް ބަލައިނުގަތުމުގެ އިޚްތިޔާރު ވެރިފަރާތަށް ލިބިގެންވެއެވެ. އަދި ބީލަންތައް ބަލައިގަތުމަށްފަހުވެސް ފުރިހަމަނުވާ ބީލަންތައް ބާޠިލްކުރުމުގެ އިޚްތިޔާރުވެސް ވެރިފަރާތަށް ލިބިގެންވެއެވެ. އަދި ބީލަންތައް ބަލައިގަތުމަށްފަހު ހުށަހަޅާފައިވާ އަގުތަކަކީ އެކަށީގެންވާ އަގުތަކެއް ކަމުގައި ނުވާނަމަ ނުވަތަ އެކަށީގެންވާ އަދަދަކަށް ބީލަން ހުށަހަޅާފައި ނުވާނަމަ ބީލަންތައް ކެންސަލްކުރުމުގެ އިޚްތިޔާރު މަސައްކަތުގެ ވެރިފަރާތަށް ލިބިގެންވެއެވެ.

	28. ބީލަން ކާމިޔާބުކުރާ ފަރާތް ހޮވައި، އެކަން އެންގުން
	28.1. 
	ބީލަން ކާމިޔާބުވި ފަރާތަށާއި، ކާމިޔާބުނުވި ފަރާތްތަކަށް ލިޔުމުން އަންގާނެއެވެ.

	29. އެއްބަސްވުމުގައި ސޮއި ކުރުން
	29.1. 
	ބީލަން ކާމިޔާބުކުރި ފަރާތަށް އެކަމުގެ ލިޔުން ފޮނުވާތާ ގިނަވެގެން ބަންދުނޫން 05 (ފަހެއް) ދުވަހުގެ ތެރޭގައި ބީލަން ކާމިޔާބުކުރި ފަރާތާއި ދެމެދު މަސައްކަތުގެ އެއްބަސްވުމުގައި ސޮއި ކުރަންވާނެއެވެ.

	
	29.2. 
	27.1 ގައި ބަޔާންކޮށްފައިވާ ގޮތުގެމަތިން އެ މުއްދަތުގައި އެއްބަސްވުމުގައި ސޮއި ކޮށްފައި ނުވާނަމަ، މިމަސައްކަތް ޙަވާލުކުރުމަށް ނިންމާފައިވާ ނިންމުން ބާޠިލްކުރެވޭނެއެވެ.

	
	29.3. 
	އެއްބަސްވުމުގައި ސޮއިކުރުމަށްފަހު މަސައްކަތް ދޫކޮށްލައިފިނަމަ ނުވަތަ އެއްބަސްވުމުގައި ސޮއިކުރުމަށްފަހު މަސައްކަތް ފުރިހަމަނުކޮށް މަސައްކަތް ދޫކޮށްލައިފިނަމަ ދައުލަތުގެ މާލިއްޔަތުގެ ޤަވާޢިދުގެ 17.19 ގައި ބަޔާންކޮށްފައިވާ ގޮތުގެމަތިން ފިޔަވަޅުއެޅޭނެއެވެ.

	(ޅ) ހުށަހަޅަންޖެހޭ ސެކިޔުރިޓީތައް

	30. ބިޑް ސެކިޔުރިޓީ
	30.1. 
	ބީލަމަށް ޝީޓްގައި ބަޔާން ކޮށްފައިވާ އަދަދު ބިޑް ސެކިއުރިޓީ ހުށަހަޅަންވާނެއެވެ

	
	30.2. 
	ބިޑް ސެކިއުރިޓީގެ ގޮތުގައި ހުށަހަޅަންޖެހޭނީ ސަރުކާރުން ޤަބޫލުކުރެވޭ ބޭންކަކުން ނުވަތަ ދިވެހިރާއްޖޭގައި ޤާއިމްކުރެވިފައިވާ ފައިނޭންޝަލް އިންސްޓިޓިއުޓަޝަނަކުން މި ޕްރޮޖެކްޓަކަށް ދޫކޮށްފައިވާ ސެކިއުރިޓީ ނުވަތަ ގެރެންޓީއެކެވެ. 

	
	30.3. 
	ބީލަން ކާމިޔާބު ކުރާ ފަރާތަށް އެކަން އަންގާ ތާރީޚުން ފެށިގެން ރަސްމީ ބަންދު ނޫން 7 (ހަތެއް) ދުވަހުގެ ތެރޭގައި ބީލަން ކާމިޔާބު ނުވާ ފަރާތްތަކުގެ ބިޑް ސެކިއުރިޓީ އެފަރާތްތަކަށް ރައްދު ކުރެވޭނެ އެވެ.

	
	30.4. 
	ބީލަން ހުޅުވުމަށްފަހު ބީލަން ހުށަހެޅި ފަރާތަކުން ބީލަމުން ވަކިވެއްޖެނަމަ ނުވަތަ ބީލަން ކާމިޔާބުކުރާ ފަރާތަށް ބީލަން ކާމިޔާބުވިކަމުގެ ލިޔުން ލިބުމަށްފަހު ބީލަން ކެންސަލް ކޮށްފިނަމަ އެފަރާތުން ހުށަހަޅާފައިވާ ބިޑް ސެކިއުރިޓީ ދައުލަތަށް ނެގޭނެއެވެ.  

	
	30.5. 
	ބިޑް ސެކިއުރިޓީގެ މުއްދަތަކީ ބިޑް ހުށަހަޅާ ތާރީޙުން ފެށިގެން 30 (ތިރީސް) ދުވަހެވެ.

	31. އެޑްވާންސް ފައިސާ އަދި އެޑްވާންސް ފައިސާގެ ގެރެންޓީ
	31.1. 
	އެޑްވާންސް ފައިސާ ހޯދުމަށް އެދި ހުށަހަޅައިފިނަމަ، ދައުލަތުގެ މާލިއްޔަތުގެ ގަވާއިދާ އެއްގޮތަށް އެޑްވާންސް ފައިސާ ދޫކުރެވިދާނެއެވެ.

	
	31.2. 
	އެޑްވާންސް ފައިސާ ދޫކުރެވޭނީ ޕްރޮކިއުމަންޓްގެ ޖުމްލަ އަގު 250,000/- (ދެލައްކަ ފަންސާސް ހާސް) ދިވެހި ރުފިޔާއަށްވުރެ ބޮޑުވާނަމައެވެ.

	
	31.3. 
	އެޑްވާންސް ފައިސާ ހޯދުމަށް އެދި ހުށަހަޅާނަމަ، މަސައްކަތް ހަވާލުވާތާ 45 (ސާޅީސް ފަހެއް) ދުވަހުގެ ތެރޭގައި އެޑްވާންސް ފައިސާއަށް އެދި ހުށަހަޅަންވާނެއެވެ.

	
	31.4. 
	އެޑްވާންސް ފައިސާ ހޯދުމަށް ހުށަހަޅާނަމަ އެޑްވާންސް ޕޭމަންޓް ގެރެންޓީގެ ގޮތުގައި ސަރުކާރުން ގަބޫލުކުރެވޭ ބޭންކަކުން ނުވަތަ ދިވެހިރާއްޖޭގައި ޤާއިމްކުރެވިފައިވާ ފައިނޭންޝަލް އިންސްޓިޓިއުޝަނަކުން މި ޕްރޮޖެކްޓަކަށް ދޫކޮށްފައިވާ ސެކިއުރިޓީ ނުވަތަ ގެރެންޓީއެއް ހުށަހަޅަންވާނެއެވެ. 

	
	31.5. 
	އެޑްވާންސް ފައިސާގެ ގޮތުގައި ދޫކުރެވޭނީ މަސައްކަތުގެ ޖުމްލަ އަގުގެ 15% (ފަނަރަ އިންސައްތަ) އަށްވުރެ ބޮޑުނުވާ އަދަދެކެވެ. އަދި އެޑްވާންސްގެ ގޮތުގައި ދެވޭ ފައިސާ މަސައްކަތް ކުރަމުންދާއިރު ނުވަތަ ޚިދުމަތް ހޯދަމުންދާއިރު ހުށަހަޅާ ބިލުތަކުން، ކޮންޓްރެކްޓްގެ ޖުމްލަ އަގުގެ ނިސްބަތުން އުނިކުރެވޭނެއެވެ.

	32. ޕާރފޯމަންސް ގެރެންޓީ
	32.1. 
	ބީލަމަށް ހުށަހަޅާ އަގަކީ 250,000/- (ދެލައްކަ ފަންސާސް ހާސް) ރުފިޔާއަށްވުރެ މަތީގެ އަގެއްނަމަ ބީލަން ކާމިޔާބުކުރި ފަރާތުން ސަރުކާރު ޤަބޫލުކުރާ ބޭންކަކުން ނުވަތަ ދިވެހިރާއްޖޭގައި ޤާއިމްކުރެވިފައިވާ ފައިނޭންޝަލް އިންސްޓިޓިއުޝަނަކުން މި ޕްރޮޖެކްޓަށް ދޫކޮށްފައިވާ ސެކިއުރިޓީ ނުވަތަ ގެރެންޓީއެއް ޕާރފޯމަންސް ގެރެންޓީގެ ގޮތުގައި ހުށަހަޅަންވާނެއެވެ.

	
	32.2. 
	ޕާރފޯމަންސް ގެރެންޓީ ބެހެއްޓުމަށް ބީލަން ކާމިޔާބުކުރި ފަރާތަށް ދެވޭ މުއްދަތުގައި ޕާރފޯމަންސް ގެރެންޓީ ނުބަހައްޓައިފިނަމަ، މިމަސައްކަތް ހަވާލުކުރުމަށް ނިންމާފައިވާ ނިންމުން ބާޠިލްކުރުމަށްފަހު، އެފަރާތުން ހުށަހަޅާފައިވާ ބިޑް ސެކިއުރިޓީ ދައުލަތަށް ނެގޭނެއެވެ.

	
	32.3. 
	ޕާރފޯމަންސް ގެރެންޓީގެ ގޮތުގައި ހުށަހަޅަންވާނީ ސަރުކާރު ޤަބޫލުކުރާ ބޭންކަކުން ނުވަތަ ދިވެހިރާއްޖޭގައި ޤާއިމްކުރެވިފައިވާ ފައިނޭންޝަލް އިންސްޓިޓިއުޓަޝަނަކުން މި ޕްރޮޖެކްޓަށް ދޫކޮށްފައިވާ ސެކިއުރިޓީ ނުވަތަ ގެރެންޓީއެކެވެ. 

	
	32.4. 
	ޕާރފޯމަންސް ގެރެންޓީގެ މުއްދަތަކީ ޕާރފޯމަންސް ގެރެންޓީ ހުށަހަޅާ ތާރީޙުން ފެށިގެން އެގްރީމަންޓްގެ މުއްދަތެވެ.

	33. މައްސަލަ ހުށަހެޅުމާއި މައްސަލަ ބެލުން
	33.1. 
	ދައުލަތުގެ މާލިއްޔަތުގެ ޤަވާއިދުގެ 10.45 ގައި ބަޔާންކޮށްފައިވާ ފަދައިން ބީލަމެއްގައި ޤަވާއިދާ ޚިލާފަށް ކުރާ ކަންތައްތައް ބެލުމަށް މައްސަލަ ހުށަހެޅުމާއި، ހުށަހެޅޭ މައްސަލަތައް ބެލުމުގައި ޢަމަލުކުރެވޭނީ، ދައުލަތުގެ މާލިއްޔަތާބެހޭ ސަރކިއުލަރ ނަންބަރު            13-P/CIR/2025/13ގެ (3) ވަނަ ނަންބަރުގެ (ހ)ގައިވާ "ބީލަމާއި ގުޅޭ ގޮތުން ޕްރޮކިއުމަންޓް އޮފިސަރަށް މައްސަލަ ހުށައެޅުން" އާ އެއްގޮތަށެވެ.

	
	33.2. 
	ދައުލަތުގެ މާލިއްޔަތުގެ ޤަވާއިދުގެ  (10.45) ގައި ބަޔާންކޮށްފައިވާ ފަދައިން ބީލަމެއްގައި ޤަވާއިދާ ޚިލާފަށް ކުރާ ކަންތައްތައް ބެލުމަށް ހުށަހަޅަންވާނީ ދައުލަތުގެ މާލިއްޔަތާބެހޭ ސަރކިއުލަރ ނަންބަރު 13-P/CIR/2025/13 ގެ  (3) ގެ (ހ) ގައިވާ "ބީލަން އިޢުލާންކުރި އޮފީހުގެ ޕްރޮކިއުމަންޓް އޮފިސަރަށް ބީލަންވެރިޔާ މައްސަލަ ހުށަހަޅާ ފޯމް ފުރަތަމަ މަރުހަލާ" PR-08 ފޯމުންނެވެ.

	
	33.3. 
	ދައުލަތުގެ މާލިއްޔަތުގެ ގަވާއިދުގެ 10.45  ގައި ބަޔާންކޮށްފައިވާ ފަދައިން ބީލަމެއްގައި ގަވާއިދާ ޚިލާފަށް ކުރާ ކަންތައްތައް ބެލުމަށް ހުށަހެޅުމުން، މައްސަލަ ހުށަހަޅާ ތާރީޚުން ފެށިގެން ސަރުކާރު ބަންދު ނޫން 7 (ހަތެއް) ދުވަހުގެ ތެރޭގައި، މައްސަލަ ނިންމައި، މައްސަލަ ނިންމިގޮތް ލިޔުމަކުން މައްސަލަ ހުށަހެޅި ފަރާތަށް، ދައުލަތުގެ މާލިއްޔަތާބެހޭ ސަރކިއުލަރ ނަންބަރު 13-P/CIR/2025/13 ގެ  (3) ގެ (ށ) ގައިވާ "ބީލަމުގެ މައްސަލައާއި ގުޅިގެން ޕްރޮކިއުމަންޓް އޮފިސަރުދޭ ޖަވާބު"  PR-09 ފޯމުން ޖަވާބު ތައްޔާރުކޮށް އަންގާނެއެވެ.

	
	33.4. 
	ދައުލަތުގެ މާލިއްޔަތުގެ ޤަވާއިދުގެ 17.09 ގައި ބަޔާންކޮށްފައިވާ ފަދައިން ބީލަމެއްގައި ޤަވާއިދާ ޚިލާފަށް ކުރާ ކަންތައްތައް ބެލުމަށް ހުށަހެޅުމުން، ޕްރޮކިއުމަންޓް އޮފިސަރުދޭ ޖަވާބާމެދު ހިތްހަމަ ނުޖެހޭނަމަ އެކަން ބަޔާންކޮށް މައްސަލަ އަލުން ބެލުމަށް މިނިސްޓްރީ އޮފް އެޑިޔުކޭޝަންގެ އޮޑިޓް އެންޑް ކޮމްޕްލަޔަންސް ސެކްޝަނަށް ހުށަހެޅިދާނެއެވެ.

	34. މައްސަލަ އަލުން ބެލުމަށް މުސްތަޤިއްލު ރިވިއު ކޮމިޓީއަށް ހުށަހެޅުން
	34.1. 
	ދައުލަތުގެ މާލިއްޔަތުގެ ޤަވާއިދުގެ ބާބު 11.04  ވަނަ މާއްދާގެ (ހ)ގައި ބަޔާންކޮށްފައިވާ ފަދައިން ބީލަމެއްގައި  ދިމާވާ މައްސަލައަކާއި ގުޅިގެން އިދާރީކަންކަން އަލުން ބެލުމަށް "މުސްތަޤިއްލު ރިވިޔު ކޮމެޓީ" އަށް ހުށަހެޅުމުގައި، ދައުލަތުގެ މާލިއްޔަތާބެހޭ ސަރކިއުލަރ ނަންބަރު 13-P/CIR/2025/13 ގެ ގައިވާ "ބީލަމުގެ މައްސަލަ އަލުން ބަލާ މުސްތަޤިއްލު ރިވިޢު ކޮމެޓީއަށް މައްސަލަ ހުށަހަޅާ ފޯމު" – އެޕީލް މަރުހަލާ" PR-10 ފޯމުން ހުށަހަޅިދާނެއެވެ.
























	ސެކްޝަން - 3

	އެއްބަސްވުމުގެ ޢާންމު މާއްދާތައް އަދި ޚާއްޞަ މާއްދާތައް

	35. މާނަކުރުން
	35.1. 

	"މަސައްކަތުގެ ވެރިފަރާތް" ކަމަށް ބުނެފައި އެވަނީ، އެ މަސައްކަތެއް ކުރުމަށް ބޭނުންވާ މިނިސްޓްރީގެ ދާއިރާގެ އިދާރާ، އޮފީސް، ނުވަތަ ތަނަކަށެވެ. 

	
	35.2. 
	"މަސައްކަތް ޙަވާލުވާ ފަރާތް" ކަމަށް ބުނެފައި އެވަނީ، އެ މަސައްކަތެއް ކޮށްދިނުމަށް އެދި ބީލަން ހުށަހަޅާ ފަރާތަށެވެ.

	
	35.3. 
	"މަސައްކަތް" ކަމަށް ބުނެފައިއެވަނީ ބީލަން ޝީޓްގައި ބަޔާންކޮށްފައިވާ ޚިދުމަތަށް ނުވަތަ މަސައްކަތަށް ނުވަތަ ހޯދަން އެދިފައިވާ ތަކެއްޗަށެވެ.

	
	35.4. 
	"މަސައްކަތުގެ އަގު" ކަމަށް ބުނެފައިއެވަނީ އެއްބަސްވުމާއި އެއްގޮތަށް މަސައްކަތް ފުރިހަމަކުރުމުން މަސައްކަތް ޙަވާލުވާ ފަރާތަށް ދައްކާ ފައިސާއަށެވެ. 

	
	35.5. 
	"އެއްބަސްވުން" ކަމަށް ބުނެފައި އެވަނީ، މަސައްކަތުގެ ވެރިފަރާތާއި، މަސައްކަތްކުރުމަށް ޙަވާލުވާ ފަރާތާ ދެމެދު މަސައްކަތްކުރުމާބެހޭ ގޮތުން ވެވޭ އެއްބަސްވުމަށެވެ.

	36. ލިޔެކިޔުން ބަދަލުކުރުން
	36.1. 
	މި އެއްބަސްވުމުގައި ޝާމިލުވާ ފަރާތްތަކުން މިއެއްބަސްވުމާއި ގުޅިގެން އެއް ފަރާތުން އަނެއް ފަރާތަށް އަންގަންޖެހޭ އެންމެހައި އެންގުންތައް ޢާންމު ގޮތެއްގައި އަންގާނީ ދިވެހި ބަހުން، ލިޔުމުންނެވެ.

	
	36.2. 
	އެއްފަރާތުން އަނެއް ފަރާތަށް ފޮނުވާ ލިޔުން ރައްދުކުރާނީ އަތުން އަތަށް ނުވަތަ ރަޖިސްޓްރީ ޕޯސްޓުން، ނުވަތަ ކަނޑައެޅިފައިވާ އީ މެއިލަށް، ބީލަމުގައި ބަޔާން ކޮށްފައިވާ އެޑްރެހަށެވެ.

	
	36.3. 
	މިއެއްބަސްވުމުގައިވާ އެޑްރެސް ބަދަލުކުރަން ބޭނުންވެއްޖެ ހިނދެއްގައި، ބަދަލު ކުރަން ބޭނުންވާ ފަރާތުން އަނެއް ފަރާތަށް ލިޔުމުން އެކަން އަންގަންވާނެއެވެ.

	37. ތިންވަނަ ފަރާތަކާއި މަސައްކަތް ހަވާލުކުރުން
	37.1. 
	މިއެއްބަސްވުމުގެ ދަށުންކުރެވޭ މަސައްކަތް ނުވަތަ މަސައްކަތުގެ އެއްވެސް ބައެއް އެހެންފަރާތަކާއި ޙަވާލުކޮށްގެން ކުރަން ބޭނުންވާނަމަ އެކަން ބަޔާންކޮށް މަސައްކަތް ޙަވާލުވާ ފަރާތުން، ވެރިފަރާތަށް ލިޔުމުން ހުށަހަޅާ ހުއްދަ ހޯދަންވާނެއެވެ.

	
	37.2. 
	35.1 ގައިވާ ގޮތުގެމަތިން އެހެން ފަރާތަކާ މަސައްކަތް ނުވަތަ މަސައްކަތުގެ އެއްވެސް ބައެއް ޙަވާލުކުރިކަމުގައި ވިޔަސް މަސައްކަތް ޙަވާލުވާ ފަރާތުން މިއެއްބަސްވުމުގައިވާގޮތުގެމަތިން ފުރިހަމައަށް ޒިންމާ އުފުލަން ވާނެއެވެ.

	38. ތަކެއްޗާއި ޚިދުމަތާއި ހަވާލުވުން
	
	

	
	
	

	
	38.1. 
	އެއްބަސްވުމުގައިވާ ގޮތަށް މަސައްކަތް / ޚިދުމަތް ލިބިފައިވޭތޯ ބަލާނީ އިވެލުއޭޝަން ކޮމެޓީންނެވެ. ކޮލިޓީ ބެލުމަށްފަހު ސްޕެސިފިކޭޝަނާއި އެއްގޮތަށް މަސައްކަތް ނިންމާފައިވާކަމަށް ވާނަމަ އެގްރީމަންޓާ އެއްގޮތަށް ތަކެތި/ޚިދުމަތް ލިބުނުކަމަށްބެލޭނެއެވެ. އަދި އެއްބަސްވުމާ ޚިލާފަށް ފޯރުކޮށްދީފައިވާ ޚިދުމަތް/ތަކެތި އަނބުރާ ފޮނުވާލެވޭނެއެވެ.

	39. އެއްބަސްވުމުގެ މުއްދަތު
	39.1. 
	އެއްބަސްވުމުގައި ބަޔާންކޮށްފައިވާ މުއްދަތުގެ ތެރޭގައި މަސައްކަތް/ޚިދުމަތް ފޯރުކޮށްދޭންވާނެއެވެ.

	
	39.2. 
	މަސައްކަތް/ޚިދުމަތް ޙަވާލުވި ފަރާތުގެ ބާރުނުފޯރާ ކަމެއް ނުވަތަ ޤުދުރަތީ ޙާދިސާއެއް/ކާރިޘާއެއް ކުރިމަތިވެއްޖެނަމަ މުއްދަތު އިތުރުކުރުމަށްޓަކައި އެޙާދިސާއެއް/ކާރިޘާއެއް ނުވަތަ އެކަމެއް ދިމާވިކަން އެނގޭނެ ފަދަ (ރަސްމީ ނުވަތަ ކަމާގުޅޭ ފަރާތްތަކުގެ) ލިޔުންތަކާއެކު މަސައްކަތް ނިންމަންޖެހޭ މުއްދަތު ހަމަވުމުގެ ކުރިން މަސައްކަތުގެ ވެރިފަރާތަށް ހުށަހަޅަންވާނެއެވެ. 

	
	39.3. 
	އެއްވެސް ސަބަބަކާއި ހުރެ މުއްދަތު އިތުރުކޮށް ދިނުމަށް ހުށަހެޅިނަމަވެސް މުއްދަތު އިތުރުކޮށްދޭނީ "މުއްދަތު އިތުރުކޮށްދިނުމުގެ އުޞޫލު" ގައި ބަޔާންކޮށްފައިވާ ގޮތުގެމަތިން ބިޑް ކޮމެޓީއަށް ހުށަހަޅައިގެންނެވެ.

	40. ޖުރިމަނާ ކުރުމާއި އެގްރީމަންޓް ބާތިލް ކުރުން

	40.1. 
	އެއްބަސްވުމުގައިވާ މުއްދަތަށް މަސައްކަތް ނުނިމޭނަމަ ދައުލަތުގެ މާލިއްޔަތުގެ ޤަވާޢިދުގެ 10.71 ވަނަ މާއްދާއާ އެއްގޮތްވާ ގޮތުގެމަތިން ލިކުއިޑޭޓަޑް ޑެމޭޖަސް ކެނޑޭނެއެވެ. 

	
	40.2. 
	ޖުމްލަ އަގު  2,500,000/- (ދެ މިލިއަން ފަސް ލައްކަ) ރުފިޔާއަށްވުރެ ދަށުގެ ބީލަމެއްނަމަ ފައިސާ ކަނޑާނީ، ޖުމްލަ އަގު 0.005 ( ސުމެއް ޕޮއިންޓް ސުމެއް ސުމެއް ފަހެއް ) އާ ގުނަކުރުމުން ޖެހޭ އަދަދާ މުއްދަތަށްވުރެ އިތުރުވާ ދުވަސްތަކުގެ އަދަދާ ގުނަކުރުމުން ޖެހޭ އަދަދެކެވެ.
ލިކުއިޑޭޓެޑް ޑެމޭޖަސް = CP*0.005*LD
CP (ކޮންޓްކެޓް ޕްރައިސް): ކޮންޓްރެކްޓްގެ ޖުމްލަ އަގު
LD (ލޭޓް ޑިއުރޭޝަން): ކޮންޓްރެކްޓްގެ މުއްދަތަށްވުރެ އިތުރުވާ ދުވަސްތައް

	
	40.3. 
	މަސައްކަތް ނުނިމި ލަސްވާ މުއްދަތަށް މަސައްކަތް ޙަވާލުވި ފަރާތުން ފައިސާ ދޭންޖެހިއްޖެނަމަ، މަސައްކަތް ޙަވާލުވި ފަރާތުން ހުށަހަޅާ ބިލަށް ފައިސާ ދޫކުރެވޭނީ މަސައްކަތް ނުނިމި ލަސްވީ މުއްދަތަށްވާ ފައިސާ ބިލްގައިވާ އަދަދުން ކެނޑުމަށްފަހު ބާކީ ފައިސާއެވެ.

	
	40.4. 
	މަސައްކަތުގެ ޖުމްލަ އަގުގެ %15 (ފަނަރަ އިންސައްތަ) އަށްވުރެ ލިކުއިޑޭޓަޑް ޑެމޭޖަސް ބޮޑުވެއްޖެނަމަ އެއްބަސްވުން ބާޠިލްކުރެވޭނެއެވެ.

	41. އެގްރީމަންޓް ބާތިލްކުރުން
	41.1. 
	އެއްބަސްވުމުގައި ބަޔާންކޮށްފައިވާގޮތަށް މަސައްކަތް ކުރިޔަށް ނުދާ ކަމަށް ފާހަގަ ކުރެވިއްޖެނަމަ އެއްބަސްވުން އެއްކޮށް ނުވަތަ އެއްބަސްވުމުގެ ބައެއް ބާޠިލްކުރުމުގެ ފުރިހަމަ އިޚްތިޔާރު މަސައްކަތުގެ ވެރިފަރާތަށް ލިބިގެންވެއެވެ. 

	
	41.2. 
	އެއްވެސް ސަބަބަކާހުރެ އެއްބަސްވުން ބާޠިލްކޮށްފިނަމަ ބަންދުނޫން 3 (ތިނެއް) ދުވަހުގެ ތެރޭގައި، އެހާތަނަށް ނިމިފައިވާ މަސައްކަތާއި، ނުނިމިހުރި މަސައްކަތުގެ ތަފްޞީލް އަގާއެކު ލިޔެ، ދެފަރާތުން އެލިޔުމުގައި ސޮއިކުރަން ވާނެއެވެ. އަދި މަސައްކަތް ހިނގާ ސައިޓްގައި ހުންނަ ކޮންޓްރެކްޓަރގެ ހުރިހާ ތަކެތީގެ ލިސްޓް ނަގައި އެތަކެތި  ބަންދު ނޫން 3 (ތިނެއް) ދުވަހުގެ ތެރޭގައި ގެންދަންވާނެއެވެ. މި މުއްދަތުގެ ފަހުން މިއިން އެއްޗަކަށް ދިމާވާ އެއްވެސް މައްސަލައަކަށް ޒިންމާއެއް ނުވެވޭނެއެވެ.

	42. އެހެނިހެން ކަންކަން
	42.1. 
	މި އެއްބަސްވުމުގައި ދެފަރާތުން ސޮއިކުރުމަށްފަހު ސަރުކާރުގެ އެއްވެސް ޤާނޫނެއް ނުވަތަ ޤަވާޢިދަކާ މި އެއްބަސްވުމާއި ތަޢާރުޟުވާކަން އެނގިއްޖެނަމަ ނުވަތަ އެފަދަ ޤާނޫނެއް ނުވަތަ ޤަވާޢިދެއް  ހެދިއްޖެނަމަ އެކަމެއްގެ ސަބަބުން މުޅި މިއެއްބަސްވުން ބާޠިލެއް ނުވާނެއެވެ. އެފަދަ މާއްދާއެއް މި އެއްބަސްވުމުގައި ހިމެނޭގޮތްވެއްޖެ ނަމަ އެ މާއްދާއެއް އިސްލާޙްކޮށްގެން ނަމަވެސް މި އެއްބަސްވުން އުވާނުލައި ދެމެހެއްޓުމަށް ދެފަރާތުން ވެސް އެއްބަސްވެ ޤަބޫލުކުރަމެވެ.

	43. ޓެކްސް އަދި އެހެނިހެން ފީތައް
	43.1. 
	މި މަސައްކަތާ/ޚިދުމަތާ ގުޅިގެން ދައްކަންޖެހޭ ޓެކްސްތަކާއި، އިމްޕޯޓް ލައިސަންސް ފީތައް އަދި އެހެނިހެއް ފީއެއް ދައްކަންޖެހިއްޖެނަމަ ފީއެއް ދައްކާނީ މަސައްކަތް ޙަވާލުވި ފަރާތުންނެވެ.

	44. އެއްބަސްވުމަށް ބަދަލުގެނައުން
	44.1. 
	މި އެއްބަސްވުމުގައިވާ އެއްވެސް މާއްދާއަކަށް ބަދަލެއް ގެނެވޭނީ ދެފަރާތުގެ މެދުގައި ސޮއިކުރެވޭ އެއްބަސްވުމަކުންނެވެ.

	45. އެއްބަސްވުމަށް ހިނގާނެ ޤާނޫނު
	45.1. 
	މި އެއްބަސްވުން ހިންގާނީ، އަދި ތަންފީޛު ކުރާނީ ދިވެހިރާއްޖޭގެ ޤާނޫނުތަކާއި ޤަވާއިދުތަކާއި އެއްގޮތަށެވެ.

	46. ދެބަސްވުން
	46.1. 
	މިއެއްބަސްވުމާއިމެދު އުފެދޭ ޚުޞޫމާތެއް ދެފަރާތުގެ މެދުގައި ވާހަކަ ދައްކައިގެން ޙައްލު ނުކުރެވިއްޖެނަމަ، ދިވެހިރާއްޖޭގެ ޝަރުޢީ ކޯޓަކަށް މައްސަލަ ހުށަހަޅައިގެން ނިންމާނީއެވެ. 

	
	46.2. 
	މިއެއްބަސްވުމުގައި ނެތްކަމެއް ދިމާވެއްޖެނަމަ އެކަމެއް ޙައްލު ކުރާނީވެސް ދެފަރާތުގެ މެދުގައި ވާހަކަ ދައްކައިގެންނެވެ. ޙައްލު ނުވެއްޖެނަމަ، ދިވެހިރާއްޖޭގެ ޝަރުޢީ ކޯޓަކަށް މައްސަލަ ހުށަހަޅައިގެން ނިންމާނީއެވެ.






	ސެކްޝަން – 4

	ޖަދުވަލުތައް

	ޖަދުވަލު – 1

	ބީލަން ހުށަހަޅާ ފަރާތުން ހުށަހަޅަންޖެހޭ ލިޔުންތައް އަދި ޗެކްލިސްޓް

	



	#
	ހުށަހަޅަންޖެހޭ ލިޔުންތައް
	
	

	ބީލަން ހުށަހަޅާއިރު ތިރީގައިމިވާ މަޢުލޫމާތު އަދި ލިޔުމެއް އަދި ލިޔުންތައް މަދު ނުވަތަ ނެތްނަމަ ޑިސްކޮލިފައި ކުރެވޭނެއެވެ. 

	1
	ބީލަން ހުށަހަޅާ ފޯމް (ޖަދުވަލު 2 )
	
	

	2
	ކުންފުނި/ޕާޓްނަރޝިޕް/ ކޯޕަރޭޓިވް ސޮސައިޓީ/ އަމިއްލަ ފަރުދުންގެ ވިޔަފާރީގެ ރެޖިސްޓްރީގެ ކޮޕީ 
	
	

	3
	ހުށަހަޅާ އެސްޓިމޭޓް (ކޯޓޭޝަން / ބީ.އޯ.ކިޔު)
	
	

	4
	ހުށަހަޅާ ފަރާތުގެ ޕްރޮފައިލް (ޖަދުވަލު 3)
	
	

	5
	ޖީ.އެސް.ޓީ ރެޖިސްޓްރޭޝަން ސެޓްފިކެޓް ކޮޕީ (ޖީ.އެސް.ޓީއަށް ރެޖިސްޓްރީކޮށްފައިވާނަމަ)
	
	

	6
	ބީލަމުގައި ސޮއިކުރުމުގެ ހުއްދަ ލިޔުން (ޕަވަރ އޮފް އެޓާރނީ)
	
	

	7
	6.1 ވަނަ މާއްދާގައިވާ ބަޔާންކުރާ ލިޔުން ހުށަހަޅަންޖެހޭނަމަ އެލިޔުން.
	
	

	8
	ބިޑް ސެކިއުރިޓީ (ބޭންކު ގެރެންޓީ ހުށަހަޅަންޖެހޭ ޕްރޮޖެކްޓްތަކަށް)
	
	

	ބީލަން ހުށަހަޅާއިރު ތިރީގައިމިވާ މަޢުލޫމާތު އަދި ލިޔުމެއް އަދި ލިޔުންތައް މަދު ނުވަތަ ނެތްނަމަ މާރކްސް ނުލިބޭނެއެވެ.

	9
	ބީލަން ހުށަހަޅާ މަސައްކަތާގުޅުންހުރި މަސައްކަތުގެ ތަޖްރިބާގެ ލިޔުންތައް އަދި ޖަދުވަލު 5 ފުރިހަމަކޮށް ހުށަހަޅާފައި
	
	

	10
	މާލީ ދަލީލު (ބޭންކް ގެރެންޓީއާއި ކްރެޑިޓް ފެސިލިޓީފަދަ) ގެ ލިޔުންތައް އަދި ޖަދުވަލު 4 ފުރިހަމަކޮށް ހުށަހަޅާފައި
	
	

	ބީލަން ހުށަހަޅާއިރު ތިރީގައިމިވާ އިރުޝާދާ އެއްގޮތަށް ބީލަން ހުށަހަޅާފައިނުވާނަމަ ބީލަން ކެންސަލް ކުރުމުގެ އިޙްތިޔާރު ބީލަމަށް ހުޅުވާލި ފަރާތަށް ލިބިގެންވެއެވެ.

	11
	ހުށަހަޅަންޖެހޭ ލިޔުންތައް ހުރީ މިލިސްޓުގައި ވާ ތަރުތީބުން ތަރުތީބުކުރެވިފައި 
	
	

	12
	ޞަފްހާ ނަންބަރު ޖަހާފައި (ކިތައް ޞަފްޙާގެ ތެރެއިން ކިތައްވަނަ  ޞަފްޙާކަން އެނގޭގޮތަށް)
	
	

	13
	ޞަފްހާތަކުގައި ހުރީ ސޮއިކޮށްފައި 
	
	

	14
	ބީލަމުގެ ގަނޑުތައް ހުރީ ވަކިނުވާނެހެން ބައިންޑްކޮށް / ހީރަސްޖަހާފައި
	
	

	އެއްބަސްވުމުގައި ސޮއިކުރުމުގެ ކުރިން ހުށަހަޅަންޖެހޭ ލިޔުންތައް

	15
	މޯލްޑިވްސް އިންލަންޑް ރެވެނިއު އޮތޯރިޓީން ދޫކުރާ ޓެކްސް ކްލިއަރެންސް ރިޕޯޓްގެ ކޮޕީ (ދޫކުރިފަހުން 3 މަސް ހަމަނުވާ)
	
	

	16
	ޤަވާއިދުން ޕެންޝަން ފައިސާ ދައްކާކަމުގެ ލިޔުމުގެ ކޮޕީ (އެންމެފަހުން ދެއްކި މަހުގެ އަދި މުވައްޒަފުން ނެތްނަމަ ނެތްކަމަށް ޕެންސަން އޮފީހުންދީފައިވާ ލިޔުން) (ދޫކުރިފަހުން 3 މަސް ހަމަނުވާ)
	
	








	ޖަދުވަލު – 2

	ބީލަން ހުށަހަޅާ ފޯމް

	



	1. ބީލަން ހުށަހަޅާ ފަރާތުގެ މަޢުލޫމާތު

	
	ނަން
	1.1

	
	އެޑްރެސް
	1.2

	2. ބީލަން ހުށަހަޅާ ޕްރޮޖެކްޓްގެ މަޢުލޫމާތު

	
	ޕްރޮޖެކްޓްގެ ނަން
	2.1

	
	އިޢުލާން ނަންބަރު
	2.2

	3. ހުށަހަޅާ އަގާއި މުއްދަތު

	
	ހުށަހަޅާ އަގު 
	3.1

	
	ޖީ.އެސް.ޓީ 
	

	
	ޖުމްލަ އަގު:
	

	
	ޖުމްލަ އަގު )ތާނައިން ލިޔުމަށް(
	3.2

	
	މުއްދަތު (ބަންދުދުވަސްތައް ހިމަނައިގެން)
	3.3

	4. ބީލަން ހުށަހަޅާ ފަރާތުގެ އިގްރާރު

	މަތީގައިބަޔާންކޮށްފައިވާ މަސައްކަތް/ޚިދުމަތް ފޯރުކޮށްދިނުމަށް ދީފައިވާ މަޢުލޫމާތާއި، އެގްރީމަންޓްގެ މާއްދާތައް ރަނގަޅަށް ބެލުމަށް ފަހު، މަތީގައި ދެންނެވިފައިވާ އަގަށް މި މަސައްކަތް ނުވަތަ ޚިދުމަތް ދިނުމަށް އަޅުގަނޑު / އަޅުގަނޑުމެން ބީލަން ހުށަހަޅަމެވެ.
	4.1

	އަޅުގަނޑު/ އަޅުގަނޑުމެންނަށް މަސައްކަތް/ޚިދުމަތް ފޯރުކޮށްދިނުން ހަވާލުކުރަން ނިންމައިފިނަމަ، އެކަށީގެންވާ މުއްދަތެއްގެ ތެރޭގައި މަސައްކަތް ފެއްޓުމަށާއި، 3.3 ގައިވާ މުއްދަތުގައި މަސައްކަތް/ޚިދުމަތް ފޯރުކޮށްދިނުމަށް ހުށަހަޅަމެވެ.
	4.2

	މިބީލަން ހުށަހަޅާތާ 30 ދުވަސް ހަމަވަންދެން މިބީލަން ޤަބޫލުކޮށް، އެއާއި އެއްގޮތަށް ޢަމަލުކުރުމަށް އަޅުގަނޑު / އަޅުގަނޑުމެން އެއްބަސްވަމެވެ. މިމުއްދަތުގެ ތެރޭގައި އެއްބަސްވުމުގައި ސޮއިކުރުމަށް ވެރިފަރާތުން އެދިވަޑައި ގެންފިނަމަ، އެއްބަސްވުމުގައި ސޮއިކޮށް އެއްބަސްވުމާއި އެއްގޮތަށް މަސައްކަތް ކުރުމަށްވެސް އެއްބަސްވަމެވެ. 
	4.3

	5. ބީލަން ހުށަހަޅާ ފަރާތުން 

ޖަދުވަލު – 3

	ހުށަހަޅާ ފަރާތުގެ ޕްރޮފައިލް

	



	1. ހުށަހަޅާ ފަރާތުގެ މަޢުލޫމާތު

	
	ނަން
	1.1- 

	
	ރަޖިސްޓްރީ ކުރެވިފައިވާ އެޑްރެސް
	1.2- 

	
	ވިޔަފާރީ އެޑްރެސް
	1.3- 

	
	ރަޖިސްޓްރީ ނަންބަރު
	1.4- 

	
	ޓެކްސް ޕޭޔަރ އައިޑެންޓިފިކޭޝަން ނަންބަރު
	1.5- 

	
	ޖީ.އެސް.ޓީ ޓިން ނަންބަރު
	1.6- 

	
	ފޯނު ނަންބަރު
	1.7- 

	
	އީމެއިލް އެޑްރެސް
	1.8- 

	2. ހުށަހަޅާ ފަރާތުގެ ވެރިންގެ މަޢުލޫމާތު (ކުންފުންޏެއްނަމަ ހިއްސާދާރުންގެ މަޢުލޫމާތު، ޕާޓްނަރޝިޕެންނަމަ ޕާޓްނަރުންގެ މަޢުލޫމާތު، އަމިއްލަ ފަރުދުންގެ ވިޔަފާރިއެއްނަމަ ވެރިފަރާތުގެ މަޢުލޫމާތު)

	މަޤާމު
	ނަން
	#

	މެޖޭނިންގ ޑިރެކްޓަރ
	
	

	ޑިރެކްޓަރ
	
	

	ޑިރެކްޓަރ
	
	

	
	
	

	3. ޢާންމުކޮށް ކުރާ މަސައްކަތްތައް

	
	

	
	

	
	

	
	

	
	

	
	

	
	

	
	

	
	






















	ޖަދުވަލު – 4

	މާލީ ތަނަވަސްކަމާއި ބެހޭ މަޢުލޫމާތު

	



	ބީލަން ހުށަހަޅާ ފަރާތުގެ އެކައުންޓްތަކުގެ މަޢުލޫމާތު

	ފާއިތުވި މަހުގެ ބެލެންސް (ދިވެހި ރުފިޔާއިން)
	އެކައުންޓްގެ ބާވަތް
	އެކައުންޓް ނަންބަރު
	#

	
	
	
	

	
	
	
	

	
	
	
	

	
	ޖުމްލަ

	ކްރެޑިޓް ދޫކުރާ ފަރާތްތަކުގެ މަޢުލޫމާތު

	ފައިސާގެ އަދަދު (ދިވެހި ރުފިޔާއިން)
	ދޫކުރެވުނު މުއްދަތު
	ދޫކުރެވުނު ތާރީޚް
	ކުރެޑިޓް ދޫކުރެވުނު ފަރާތުގެ ނަން
	#

	
	
	
	
	

	
	
	
	
	

	
	
	
	
	

	
	ޖުމްލަ



































	ޖަދުވަލު – 5

	ފާއިތުވި 3 (ތިނެއް) އަހަރުގެ ތެރޭގައި ކޮށްފައިވާ ގުޅުންހުރި މަސައްކަތްތައް

	



	ބީލަން ހުށަހަޅާ ފަރާތުގެ ކޮށްފައިވާ ގުޅުންހުރި މަސައްކަތްތަކުގެ ތަފްސީލް

	މަސައްކަތުގެ އަގު (ދިވެހި ރުފިޔާއިން)
	މަސައްކަތްކުރި އަހަރު
	މަސައްކަތުގެ ވެރިފަރާތް
	މަސައްކަތުގެ ނަން
	#

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	ޖުމްލަ:



















ނޯޓް:  އިވެލުއޭޝަނަށް ނެގޭނީ ހުށަހަޅާ އަގުގެ 20 (ވިހި) އިންސައްތަ ހަމަވާ މަސައްކަތްތަކެވެ. އަދި ސްކޫލްގައި ސެކިއުރިޓީ ބަލަހައްޓާފައިވާ މަސައްކަތްތަކުގެ ތެރެއިން އެގްރިމަންޓްގައިވާ ގޮތަށް ފުރިހަމައަށް ކޮށްފައިވާ މަސައްކަތްތަކަށެވެ.

















	ޖަދުވަލު – 6

	ބީލަން އިވޭލުއޭޓް ކުރުމަށް ބޭނުން ކުރާނެ މިންގަނޑު

	



	އިވެލުއޭޝަން މިންގަނޑު

	ޕޮއިންޓް ދެވޭނެ ދާއިރާ
	ޕޮއިންޓް ދެވޭނެ ގޮތުގެ ތަފްސީލް
	ޕޮއިންޓްގެ އަދަދު
	

	އަގު
	ހުށަހެޅި އެންމެ ހެޔޮ އަގު/ ހުށަހެޅި އަގު × 80 (އަގު ކުޑަވީ ވަރަކަށް ލިބޭ ޕޮއިންޓް ގިނަވާނެއެވެ.) 
	80
	

	މަސައްކަތުގެ ތަޖުރިބާ
	ހުށަހެޅި ޕްރޮޖެކްޓް އަދަދު/ހުށަހެޅި އެންމެ ގިނަ ޕްރޮޖެކްޓް އަދަދު × 15 
)އިވެލުއޭޝަނަށް ނެގޭނީ ހުށަހަޅާއަގުގެ 20 އިންސައްތަ ހަމަވާ މަސައްކަތްތަކެވެ. އަދި ސްކޫލްގައި ސެކިއުރިޓީ ބަލަހައްޓާފައިވާ މަސައްކަތްތަކުގެ ތެރެއިން އެގްރިމަންޓްގައިވާގޮތަށް ފުރިހަމައަށް ކޮށްފައިވާ މަސައްކަތްތަކަށެވެ.)
	15
	

	މާލީ ޤާބިލުކަން
	ހުށަހެޅި ވެލިޔު / ހުށަހެޅި އެންމެ މަތީ ވެލިޔު × 10 
މާލީ ގާބިލްކަން ހުށަހެޅި އަދަދުގެ %20 އަށްވުރެ ދަށްނަމަ އެއްވެސް ޕޮއިންޓެއް ނުދެވޭނެއެވެ. 
	05
	

	ޖުމްލަ 
	100
	


































	ސެކްޝަން- 6 

	އެއްބަސްވުން

	މި އެއްބަސްވުން ވެވިފައި ވަނީ، ދިގުރަށު ސްކޫލް / އދ. ދިގުރަށް (މި އެއްބަސްވުމުގައި މީގެ ފަހުން "ޚިދުމަތް ލިބިގަންނަ ފަރާތް") އާއި ................................................................، ދިގުރަށު ސްކޫލް (މި އެއްބަސްވުމުގައި މީގެފަހުން "ޚިދުމަތްދޭ ފަރާތް")  އާ ދެމެދު، މީލާދީ ސަނަތުން، 2025 ވަނަ އަހަރުގެ ޑިސެމްބަރ މަހުގެ .... ވަނަ ދުވަހު އެވެ. 

	ދެންފަހެ، 2027 ޖަނަވަރީ 01 ން 2027 ޑިސެމްބަރ 31 ގެ ނިޔަލަށް ދިގުރަށު ސްކޫލުގެ ސެކިއުރިޓީ  (މި އެއްބަސްވުމުގައި މީގެ ފަހުން "މަސައްކަތްތައް/ޚިދުމަތް") ކުރުމަށް ޚިދުމަތް ލިބިގަންނަ ފަރާތުން ބޭނުންވި ހިނދު، އަދި އެކަމަށްޓަކައި ޚިދުމަތްދޭ ފަރާތުން ހުށަހަޅާފައިވާ އަންދާސީ ހިސާބު ޤަބޫލުކޮށްފައިވީ ހިނދު، ބުނެވިދިޔަ މަސައްކަތްތައް / ޚިދުމަތް ދޭ ފަރާތުން ކުރުމަށާއި، އަދި އެ މަސައްކަތްތައް/ޚިދުމަތް ފޯރުކޮށްދިނުމުގައި ލިބޭ ގެއްލުމަކަށް ބަދަލު ދޭންޖެހޭނަމަ އެކަމެއް ކުރުމަށް ނިޔަތްގަނެ، އަންނަނިވި ކަންކަމަށް އެއްބަސްވަމެވެ.
1. މި އެއްބަސްވުމުގައި ބަޔާންކޮށްފައިވާ މުސްތަލަޙުތަކާއި އިސްތިލާޙުތައް މާނަކުރުމުގައި "އެއްބަސްވުމުގެ ޝަރުޠުތައް" ގައި އެ މުސްތަލަޙެއް ނުވަތަ އިސްތިލާޙެއް ބޭނުންކޮށްފައިވާ ގޮތަށް ބަލަންވާނެއެވެ. އަދި އެއީ، މި އެއްބަސްވުމުގެ ބައެއްގެ ގޮތުގައި ބެލެވޭނެއެވެ. 
2. މި އެއްބަސްވުމުގައި ކަނޑައަޅާފައިވާ އަގަށް، އަދި އެ އަގު ދެއްކުމަށް ކަނޑައަޅާފައިވާ ގޮތަށް  ރިޢާޔަތްކޮށް އެއްބަސްވުމުގެ ދަށުން ކުރަންޖެހޭ މަސައްކަތްތައް ކުރުމަށާއި، އަދި އެ މަސައްކަތް ކުރުމުގައި މި އެއްބަސްވުމުގެ ޝަރުޠުތަކާ އެއްގޮތްނުވާ މަސައްކަތްތަކަށް ލިބިދޭންޖެހޭ ބަދަލު ދިނުމަށް އެއްބަސްވެއެވެ. 
3. މި އެއްބަސްވުމުގައި ކަނޑައަޅާފައިވާ މަސައްކަތްތައް/ޚިދުމަތްތައް ކުރިއަށް ގެންގޮސް ނިންމުމާއި، އަދި އިސްލާޙު ކުރަންޖެހޭ މަސައްކަތްތައް އެއްބަސްވުމުގެ ޝަރުޠުތަކާއި އެއްގޮތަށް އިސްލާޙުކުރުމާ ގުޅިގެން ލިބިދޭންޖެހޭ މަސައްކަތުގެ އަގު ނުވަތަ އެއްބަސްވުމުގެ ޝަރުޠުތަކާ އެއްގޮތްވާ ގޮތުގެމަތިން ކޮށްނިންމާ މަސައްކަތްތަކަށް ދޭންޖެހޭ އެންމެހާ ފައިސާ  ދިނުމަށް އެއްބަސްވެއެވެ.  

	މި އެއްބަސްވުން އެކުލެވިގެންވަނީ ބީލަމާ ގުޅިގެން ދެވުނު މަޢުލޫމާތާއި، އެއްބަސްވުމުގެ ޢާންމު މާއްދާތަކާއި، މަސައްކަތް ހަވާލުވި ފަރާތުން ހުށަހަޅާފައިވާ ޕްރޮޕޯސަލްގެ މައްޗަށެވެ.

	މި އެއްބަސްވުމަކީ، މި އެއްބަސްވުމުގެ އެންމެހައި މާއްދާތަކަށް އިޙްތިރާމްކުރުމާއި، އެއްބަސްވުމުގައި ބަޔާންކުރާ މަޤްޞަދުތައް ޙާޞިލްކުރުމަށްޓަކައި، ދެފަރާތުންމެ މިއެއްބަސްވުމުގެ މުއްދަތަށް އެއްބަސްވުން ދެމެހެއްޓުމުގެ ނިޔަތުގައި ތިރީގައިވާ މީހުން ހެކިކޮށް، އެއްވެސް މަޖުބޫރު ކަމެއްނެތި ދެފަރާތުގެ ފުރިހަމަ އިޚްތިޔާރާ އެކު ސޮއި ކޮށްފައިވާ ޞައްޙަ އެއްބަސްވުމެކެވެ.


	މަސައްކަތުގެ ވެރިފަރާތް: 	
	މަސައްކަތާ ޙަވާލުވާ ފަރާތް:

ތާރީޚް: 

	ހެކިން: 	
	ހެކިން:

	ސޮއި:

	ސޮއި:


	ނަން: 
	ނަން: 

	މަޤާމް: 
	މަޤާމް: 

	އައި.ޑީ.ކާޑް ނަންބަރު:
	އައި.ޑީ.ކާޑް ނަންބަރު:

	މަސައްކަތުގެ ވެރިފަރާތުން ސްޕަވައިޒު ކުރާނީ 	
	މަސައްކަތް ޙަވާލުވާ ފަރާތުން ސްޕަވައިޒު ކުރާނީ 

	ސޮއި:

	ސޮއި:


	ނަން: 
	ނަން: 

	މަޤާމް:	 
	މަޤާމް:		

	އައި.ޑީ. ކާޑް ނަންބަރު:
	އައި.ޑީ.ކާޑް ނަންބަރު:

	ގުޅޭނެ ނަންބަރު:   
	ގުޅޭނެ ނަންބަރު:

	އީމެއިލްއެޑްރެސް: 
	އީމެއިލް އެޑްރެސް:






	ސެކްޝަން – 7

	ބޭނުންވާ ޚިދުމަތް/ތަކެތި/މަސައްކަތުގެ ތަފްސީލް
	1. މިމަސައްކަތް ލިބޭ ފަރާތަކުން ދިގުރަށު ސްކޫލުގެ ގޯތިތެރެއާއި، އެންމެހާ ޢިމާރާތްތަކާއި، ޢިމާރާތްތަކުގައިވާ ތަކެއްޗާއި އަދި ގޯތީގެ ވަށައިގެންވާ ސްކޫލު ހިމެނޭ މަގުތަކުގެ ސެކިއުރިޓީ ބަލަހައްޓަންވާނެއެވެ. 
2. ސްކޫލަކީ ދަރިވަރުން ތަރުބިއްޔަތުކުރާ ތަނެއް ކަމަށްވީ ހިނދު، ސްކޫލުގައި މަސައްކަތްކުރާ މީހުންނަކީ، ދަރިވަރުންނަށް ނަމޫނާ ބަޔަކަށް ވާންޖެހޭތީ، ސެކިޔުރިޓީ ބެލެހެއްޓުމަށް ވެސް ގެންގުޅެން ވާނީ އަޚްލާޤް ރަނގަޅު އެމީހުންނާމެދު މުޖުތަމަޢުގެ އިތުބާރު ގެއްލިފައި ނުވާ ފަދަ މީހުންނެވެ.
3. މިކަމަށް އައްޔަންކުރާ ކޮންމެ މީހެއްގެ ކުށުގެ ރެކޯރޑު ސާފުކޮށް ލިޔުމުން ސްކޫލަށް ހުށަހަޅަންވާނެއެވެ. އަދި ވޭތުވެދިޔަ 5 އަހަރުގެ ތެރޭގައި އަޚްލާޤީގޮތުން ނުރަނގަޅު ރެކޯޑެއް އޮތް އެއްވެސް މީހަކު ސްކޫލުގެ ސެކިޔުރިޓީ ބެލެހެއްޓުމުގައި ބޭނުން ކޮށްގެން ނުވާނެއެވެ. ކުށެއް ސާބިތު ނުވިކަމުގައި ވިޔަސް ވެސް ބަދުއަޚްލާޤީ މައްސަލައެއް ނުވަތަ މަސްތުވާތަކެތީގެ މައްސަލައެއްގެ ތުހުމަތު ކުރެވިފައިވާ އެއްވެސް މީހަކު މިކަމުގައި ގެންގުޅެގެން ނުވާނެއެވެ. 
4. ކުށުގެ ރެކޯޑް ސާފުކުރުމަށް މަސައްކަތް ޙަވާލުވާ ތާރީޚުން ފެށިގެން 1 (އެކެއް) މަސްދުވަހުގެ މުއްދަތެއް ދެވޭނެއެވެ. އެ މުއްދަތުގައި މަސައްކަތުގެ ޑިއުޓީގައި ތިބޭ ފަރާތް ތަކުން ކުށުގެ ރެކޯޑެއް ނެތްކަމުގެ އިޤުރާރެއްގައި ސޮއި ކުރަންވާނެއެވެ. 
5. ޑިޔުޓީގައި ތިބޭ މުވައްޒަފުން ތިބެންޖެހޭނީ ކޮންބައެއްކަން އެނގޭ ފަދަ ޔުނީފޯމެއް އަޅައިގެންނެވެ. ޔުނީފޯމް ހޯދުމަށް ކުރަންޖެހޭ ހުރިހާ ޚަރަދެއް ކުރަންޖެހޭނީ ސެކިއުރިޓީގެ މަސައްކަތާ ޙަވާލުވާ ފަރާތުންނެވެ. އަދި ސެކިއުރިޓީން ބޭނުންކުރާ ޔުނީފޯމް ތައްޔާރުކޮށް ބޭނުންކުރުމަށް މަސައްކަތާއި ޙަވާލުވާ ތާރީޚުން ފެށިގެން 1 (އެކެއް) މަސްދުވަހުގެ މުއްދަތެއް ދެވޭނެއެވެ.
6. އެމީހަކީ، ސެކިއުރިޓީ ބަލަހައްޓާ މީހެއްކަން އެނގޭނެ ލިޔުމެއް (ކާރޑް ފަދަ ) ޑިއުޓީގައި ހުންނަ ވަގުތުތަކުގައި ޔުނީފޯމުގެ ޖީބުގައި ނުވަތަ ކަރުގައި އަޅުވާފައި، ބޭރަށް ފެންނާނެހެން ހަރުކޮށްފައި ހުންނަންވާނެއެވެ. މި ކާރޑް ތައްޔާރުކުރަންވާނީ މަސައްކަތާއި ޙަވާލުވާ ފަރާތުންނެވެ. 
7. ސެކިޔުރިޓީ ބަލަހައްޓާ މީހުން ޑިއުޓީގައި ތިބޭއިރު އިށީންނާނެ ގޮޑިއާއި ޑިއުޓީ ސްޓޭޝަން ކަނޑައަޅާނީ ސްކޫލުގެ ފަރާތުންނެވެ.  
8. ޑިއުޓީ ތިބޭ ވަގުތުގައި އާދަޔާ ޚިލާފްކަމެއް (އަލިފާނުގެ ޙާދިސާއެއް ނުވަތަ ކަމާނުބެހޭ ފަރާތަކުން ސުކޫލުގެ ގޯތި ތެރެއަށް ވަދެގެން އުޅުން ފަދަ)  ހިނގާނަމަ ނުވަތަ ހިނގައިފިނަމަ ޑިޔުޓީގައި އެވަގުތަކު ތިބޭ ފަރާތްތަކުން ވަގުތުން އެކަމެއް ހުއްޓުވުމަށް މަސަކަތް ކުރުމާއި އެކު ސްކޫލުގެ މަސްޢޫލުވެރިއަކަށް (ސްކޫލް އެޑްމިނިސްޓްރޭޓަރ، ސްކޫލް ޕްރިންސިޕަލް) އެންގުމުގެ އިތުރުން ސެކިއުރިޓީ ބަލަހައްޓަން ޙަވާލުވެފައިވާ ވެރިޔާއަށް އަންގަންވާނެއެވެ. އަދި ބެލެހެއްޓުމުގެ ގޮތުންނާއި ރައްކާތެރިވުމުގެ ގޮތުން އިތުރުކަމެއް ކުރަންޖެހިއްޖެނަމަ އެވަގުތަކަށް ކުރެވެން އޮތް ކަމެއް އެކަށީގެންވާ ގޮތެއްގައި ކުރަންވާނެއެވެ. އަދި އެފަދަ ހާދިސާއެއް ހިނަގައިފި ދުވަހަކު އެކަމެއްގެ ސާފު މަޢުލޫމާތު ލޮގް ޝީޓްގައި ލިޔެ ބަރާބަރަށް އަދާހަމަކުރަމުން ގެންދަން ވާނެއެވެ. 
9. ޑިއުޓީގައި ތިބޭމީހުންނަށް ނުބެލެހެއްޓުމުގެ ސަބަބުން ގެއްލޭ ނުވަތަ ހަލާކުވާ އެއްޗެއް ނުވަތަ އެނޫން ވެސް ކަމެއްގެ ޒިންމާ އުފުލަން ވާނީ ޚިދުމަތްދޭ ފަރާތުންނެވެ. ޤުދުރަތީ ކާރިޘާތަކުން ލިބޭ ގެއްލުންތައް މީގެ ތެރެއިން އިސްތިސްނާ ވާނެއެވެ.
10. އެދުވަހަކު ސްކޫލު ބަންދުކުރުމުން އެވަގުތަކު ޑިއުޓީގައި ހުންނެވި ފަރާތަކުން،  ސްކޫލުގައި ތަޅުލައި ބަންދުކޮށްފައި ހުންނަންޖެހޭ އެންމެހާ ތަންތަން ހުރީ ރަގަޅަށް ބަންދުކޮށް ތަޅުލާފައިތޯ ޗެކްކުރަންވާނެއެވެ. 
11. ސްކޫލް ބަންދުކޮށްފައި ހުންނައިރު ދޮރެއް ހުޅުވާފައި ހުރިކަން ނުވަތަ ބަންދުނުވެ ހުރިކަން އެނގިއްޖެނަމަ ވީހާ އަވަހަކަށް ސްކޫލްގެ ކަމާބެހޭ ޒިންމާދާރު ވެރިޔަކަށް އެންގުމާއި އެކު އެކަމެއް ޙައްލުކުރަން ވާނެއެވެ.
12. ބަންދު ގަޑީގައި ސްކޫލުން ވަކިކަމަކަށް ވަނުމަށް ހުއްދަ ދީފައިވާ މީހުން ފިޔަވައި، އެހެން މީހުން ސްކޫލްގެ ގޯތިތެރެއަށާއި ޢިމާރާތަށް ވަނުން މަނާކުރަންވާނެއެވެ. އަދި ކަމާއިނުބެހޭ މީހަކު/ ބަޔަކު ވަދެގެން އުޅެނިކޮށް ފެނިއްޖެނަމަ އެމީހަކު ނުވަތަ އެބަޔަކު ޗެކުކޮށް ސްކޫލުން ނިކުތުމަށް އަންގަންވާނެއެވެ.
13. [bookmark: _Hlk213070592]ބަންދު ގަޑީގައި ސްކޫލުން ބޭރަށް ގެންދާ ތަކެއްޗާއި، ބޭރުން އެތެރެއަށް ވައްދާ ތަކެތި ސްކޫލުން އަންގާ ގޮތެއްގެ މަތިން ރެކޯޑްކޮށް ލޮގްކޮށް ބަލަހައްޓަންވާނެއެވެ.
14. ޑިއުޓީގައި ތިބޭ ފަރާތްތަކުން، އެދުވަހެއްގެ ސެކިޔުރިޓީ ބެލެހެއްޓުމުގެ ދަންފަޅީގެ ޑިއުޓީގައި މަދުވެގެން ކޮންމެ ގަޑިއަކު އެއްފަހަރު ސްކޫލްގެ ގޯތިތެރެއާއި ޢިމާރާތްތަކާއި ވަށައިގެންވާ މަގުފާރު ޗެކްކޮށް އާދަޔާ ޚިލާފުކަމެއް ފާހަގަ ކުރެވޭނަމަ އެކަން ރެކޯޑްކޮށް  ފޮތުގައި ލޮގްކޮށް، ފިޔަވަޅު އަޅަންޖެހޭ  ކަމެއްނަމަ ކަމާބެހޭ ފަރާތަށް ވަގުތުން އަންގައިގެން މައްސަލަ ޙައްލުކޮށް އެކަންވެސް ރެކޯޑް ފޮތުގައި ލޮގްކުރަންވާނެއެވެ. 
15. އެދުވަހެއްގެ ރެކޯޑް ފޮތުގައި ލޮގް ކުރެވިފައިވާ ގޮތް ޗެކްކުރުމަށްފަހު ސެކިޔުރިޓީ ބަލަހައްޓާ ފަރާތުގެ ޒިންމާދާރު ފަރާތް ދުވާލަކު އެއްފަހަރު ސޮއި ކުރަންވާނެއެވެ. އަދި މިރެކޯޑްތަކުގައި ހަފުތާއަކު އެއްފަހަރު ސްކޫލުގެ އިސްވެރިޔަކު ލައްވާ ސޮއިކުރުވަންވާނެއެވެ. 
16. ދާއިމީކޮށް ޑިޔުޓީގައި ބައިތިއްބާ ފަރާތްތަކުގެ މަޢުލޫމާތު އައި. ޑީ ކާރޑްގެ ކޮޕީއާއެކު ސްކޫލަށް ހުށަހަޅަންވާނެއެވެ. އަދި މިއިން ފަރާތެއް ބަދަލުވެއްޖެނަމަ ބަދަލުގައި ހަމަޖައްސާ ފަރާތުގެ މަޢުލޫމާތު، އެފަރާތެއް ސެކިއުރިޓީއަށް ނެރުމުގެކުރިން ހުށަހަޅަންވާނެއެވެ. 
17. ސެކިޔުރިޓީ ބެލެހެއްޓުމުގެ ވަޒީފާގައި ތިބެންޖެހޭނީ ސިއްޚީ ގޮތުން އެކަށީގެންވާ އުމުރުން 18 (އަށާރަ) އަހަރުންމަތީގެ އަދި 65 ( ފަސްދޮޅަސް ފަހެއް ) އަހަރުން ދަށުގެ  ދިވެހީންނެވެ. އަދި ދިވެހި ލިޔަންކިޔަން އެނގޭ މީހުންނަށްވާންވާނެއެވެ. 
18. ސެކިޔުރިޓީ އޮފިސަރުންނާއި ޙަވާލު ކޮށްފައިވާ ޑިއުޓީ އެމީހުން ފުރިހަމައަށް އަދާކުރޭތޯ ސެކިއުރިޓީ ބެލެހެއްޓުމުގެ މަސައްކަތާ ޙަވާލު ވެފައިވާ ފަރާތުން ދުވަހުން ދުވަހަށް ބަލަހައްޓަމުން ގެންދަންވާނެއެވެ. އަދި އެބޭފުޅުންނަށް ރަގަޅު ކުރަންޖެހޭ ކަންތައްތަކުގެ އިރުޝާދު ޤަވާޢިދުން ދެމުންގެންދަންވާނެއެވެ. 
19. ޑިއުޓީގައި ތިބޭ މީހުންނާއި އަދި ދިމާވެދާނެ ކުއްލި ހާލަތެއްގައި ޑިއުޓީގައި  ތިބޭ ކޮންމެ މީހެއްގެ އަތުގައިވެސް، އެކަކު އަނެކަކާއި އަދި އެމީހުންނާއި އެމީހުންގެ ވެރިފަރާތާ ދެމެދު ފަސޭހައިން މުޢާސަލާތު ކުރެވޭނެ ނިޒާމެއް ޤާއިމް ކުރެވިފައި ހުންނަންވާނެއެވެ. ( އެއީ ކޮމިއުނިކޭޝަން ސެޓް ނުވަތަ މޯބައިލް ފޯން ) ފަދަ އިތުބާރުހިފޭ އެއްޗަކަށް ވާންވާނެއެވެ.
20. ޑިއުޓީ ސިފްޓް ބަދަލުކުރުމުގައި ޑިއުޓީގައި ތިބޭ މީހުން ދާންވާނީ އެޑިއުޓީ ޝިފްޓްގެ ބަދަލު ސެކިޔުރިޓީ އޮފިސަރަށް އެޑިއުޓީއެއްގައި ނޯޓްކޮށްފައި ހުރި އަދި ރައްކާތެރިވާންޖެހޭނެ ކަމެއްވާނަމަ އެކަން އެންގުމަށްފަހުގައެވެ.
21. ޑިޔުޓީ ބަދަލުވާއިރު ކުރިން ހުރި ވޮޗަރު، އަލަށް ޑިޔުޓީ އާ ޙަވާލުވާ މީހާއަށް ސްކޫލްގެ ޢިމާރާތްތަކާއި އެންމެހައި މުދަލާއި ތަންތަން ދައްކައި، އެއްވެސް ގެއްލުމެއް ވެފައިހުރިތޯ ރަނގަޅަށް ޗެކްކުރަންވާނެއެވެ. 
22. ސްކޫލްގައި އޯލެވެލް އިމްތިޙާން އޮންނަ ދުވަސްވަރު އިތުރު ކުއްޔަކާއި ނުލައި ޑިޕާޓްމަންޓް އޮފް ޕަބްލިކް އެގްޒެމިނޭޝަންއިން ކަނޑައަޅުއްވާ ފެންވަރަކަށް ސްކޫލްގައި އިމްތިޙާން ކަރުދާސް ބަލަހައްޓާ " ރައްކާތެރިކޮޓަރި " ގެ ސެކިޔުރިޓީ ސްކޫލުން އަންގާ ގޮތެއްގެމަތިން ބަލަހައްޓާންވާނެއެވެ. މިފަދަ އިމްތިޙާންތައް ސްކޫލްގައި އޮންނަ ދުވަސްވަރު ރައްކާތެރި ކޮޓަރީގެ ސެކިޔުރިޓީ ބަލަހައްޓާންޖެހޭ މުއްދަތު ސުކޫލުން ލިޔުމުން ޚިދުމަތްދޭ ފަރާތައް އެންގޭނެއެވެ. މިފަދަ ތަނެއްގެ ސެކިޔުރިޓީ ނުބެލެހެއްޓިގެން އެއްވެސް އާދަޔާއި ޚިލާފް ކަމެއް ހިނގައިފިނަމަ އެކަމުގެ ފުރިހަމަ ޒިންމާ ސެކިޔުރިޓީ ބެލެހެއްޓުމާއި ޙަވާލުވެފައިވާ ފަރާތުން އުފުލަންޖެހޭނެއެވެ.
23. ސްކޫލްގައި އަހަރުތެރޭގައި ބޭއްވޭ އެކިއެކި ބޮޑެތި އިވެންޓްތައް ހިނގަމުންދާ ވަގުތުތަކުގައި ސްކޫލުން ބޭނުންވެއްޖެ ހިނދެއްގައި އިތުރު އަގަކާއިނުލައި ސެކިއުރިޓީ ބަލަހައްޓައި ދޭންވާނެއެވެ.
24. ސްކޫލްގެ ކިޔެވުން އޮންނަ ދުވަސްތަކުގެ ޑިޔުޓީ ގަޑިއަކީ، މެންދުރުފަހު 14:00 ން ހެނދުނު 07:00 އަށެވެ. 
25. ސަރުކާރު ބަންދު ދުވަސްތަކުގައި 24 ގަޑިއިރު ސެކިޔުރިޓީ ބަލަހައްޓަން ވާނެއެވެ.
26. ސްކޫލްގެ ކިޔަވައިދިނުމުގެ ސެޝަނަށް އަންނަ ބަދަލަކާއި ގުޅިގެން ޑިޔުޓީ އަދާކުރާ ގަޑިތަކަކަށް ބަދަލު އައިސްފިނަމަ، ސްކޫލުން އަންގާ ގަޑިތަކުގައި ސްކޫލުގެ ސެކިޔުރިޓީ ބަލަހައްޓަންވާނެއެވެ.
27. ޑިޔުޓީގައި މަދުވެގެން އެއް ވޮޗަރު ހުންނަންވާނެއެވެ.
28. ޑިޔުޓީގައި ހުންނަ ވޮޗަރަކު ސްކޫލުގެ ބަގީޗާތަކަށާއި ވިނަގަނޑަށް ހެނދުނާއި ހަވީރު ފެންދޭން ވާނެއެވެ. 
29. ކޮންމެ ޑިޔުޓީއެއްގެ ދިގުމިނަކީ ވަޒީފާއާ ބެހޭ ޤާނޫނުގައި ބަޔާން ވެގެންވާ ގޮތުގެ މަތިން ގިނަވެގެން 8 ގަޑިއިރެވެ. 
30. ކޮންމެ މަހެއް ފެށުމުގެ 3 ދުވަސް ކުރިން ޖެހިގެން އަންނަ މަހުގެ ޑިޔުޓީ ރޯސްޓަރ ސްކޫލް އޮފީހަށް ހުށަހަޅަންވާނެއެވެ. އަދި ޑިއުޓީގައި ހުންނަ މުވައްޒަފަކު ބަދަލުވިޔަސް އެކަން އޮފީހުގައި އެވަގުތަކު ހުންނެވި ސިވިލް ސަރވިސްގެ އެންމެ އިސް މުވައްޒަފަކަށް އަންގަންވާނެއެވެ. 
31. އެސްޓިމޭޓް ހުށަހަޅުއްވާ ފަރާތުން މި މަސައްކަތް އޮގަނައިޒް ކުރާނެ ފަރާތެއްގެ މަޢުލޫމާތާއި ގުޅޭނެ ފޯނު ނަންބަރާއި ގުޅަން ޖެހޭ މީހެއްގެ ނަމާއެކު ހުށަހަޅަންވާނެއެވެ.
32. ޑިޔުޓީގައި ތިބޭ ސެކިޔުރިޓީން ބޭރަށްދާއިރު ލިޔެވޭނެ އިންތިޒާމެއް ސެކިޔުރިޓީއާ ޙަވާލުވާ ފަރާތުން ހަމަޖައްސަން ވާނެއެވެ.  

